న్యూఢిల్లీ: ఉత్తరప్రదేశ్లోని అధికార సమాజ్వాదీ పార్టీలో ఆధిపత్య పోరు ఇప్పుడు హస్తినకు చేరుకుంది. సైకిల్ గుర్తు తనదేనంటూ జాతీయ ఎన్నికల సంఘం దృష్టికి తీసుకువచ్చేందుకు హస్తిన చేరుకున్న ములాయం సింగ్ యాదవ్ ఆ వెనువెంటనే తన వర్గీయులైన కీలక నేతలతో మంతనాలు జరుపుతున్నారు. ఆసక్తికరంగా కొద్దికాలంగా రాజకీయాలకు దూరంగా ఉంటున్న సమాజ్వాదీ పార్టీ మాజీ ఎంపీ, సినీనటి జయప్రద సైతం ఢిల్లీలో ప్రత్యక్షమయ్యారు. లండన్ నుంచి నేరుగా ఢిల్లీ చేరుకున్న జయప్రద ఆ వెనువెంటనే ములాయం నివాసంలో ఏర్పాటు చేసిన అత్యవసర సమావేశానికి హాజరయ్యారు. జయప్రద రాజకీయ గురువు అయిన అమర్సింగ్ సైతం ఈ భేటీలో పాల్గొని నేతాజీ (ములాయం)తో మంతనాలు సాగిస్తున్నారు. కాగా, నిజానికి ఉత్తరప్రదేశ్ అసెంబ్లీ ఎన్నికల తర్వాతే తాను క్రియాశీలక రాజకీయాల్లోకి వస్తానని జయప్రద ఇటీవల ప్రకటించినప్పటికీ ములాయం కష్టకాలంలో ఉండటంతో తన మనసు మార్చుకున్నారని తెలుస్తోంది. ములాయంకు అత్యంత విశ్వసనీయుడుగా అమర్సింగ్కు పేరుంటే, పార్టీలో చిచ్చుకు ఆయనే కారణమని అఖిలేష్ వర్గం తప్పుపడుతోంది. ఈ నేపథ్యంలో ములాయంకు అమర్సింగ్తో పాటు తాను కూడా కష్టకాలంలో అండగా ఉండాలని జయప్రద భావిస్తోందట. ములాయం ఆదేశాల మేరకే జయప్రద భవిష్యత్ కార్యాచరణ ఉండవచ్చని చెబుతున్నారు.
newdhilly: uttarapradesloni adhikara samajwadi paartiiloo aadhipatya poru ippudu hastinaku cherukundi. saikil gurtu tanadenantu jaateeya ennikala sangham drushtiki teesukuvachenduku hastina cherukunna mulayam sing yadav aa venuventane tana vargeeyulaina keelaka nethalatho mantanaalu jaruputunnaru. aasaktikaramgaa koddikaalamgaa raajakeeyaalaku dooramgaa untunna samajwadi party maji empy, cineenati jayaprada saitam dhilleelo pratyakshamayyaaru. landan nunchi nerugaa dhilli cherukunna jayaprada aa venuventane mulayam nivaasamlo erpaatu chesina atyavasara samavesaniki haajarayyaaru. jayaprada rajakeeya guruvu ayina amarsing saitam ee bhetilo palgoni netaji (mulayam)thoo mantanaalu saagistunnaaru. kaga, nijaaniki uttarapradesh assembley ennikala tarvate taanu kriyaaseelaka rajakeeyaalloki vastaanani jayaprada iteevala prakatinchinappatiki mulayam kashtakaalamlo undatamtho tana manasu maarchukunnaarani telustondi. mulaayanku atyanta vishwasaneeyudugaa amarsingku perunte, paartiiloo chichuku aayane kaaranamani akhilesh vargam tappupadutondi. ee nepathyamlo mulaayanku amarsingto paatu taanu kuudaa kashtakaalamlo andagaa undaalani jayaprada bhavistondata. mulayam aadesaala merake jayaprada bhavishyat kaaryaacharana undavacchani chebutunnaru.